BoBoiBoy

***BoBoiBoy*** tu pèlem cèmèn èn rèndèngan pèlem wasilah Malésia nyeng diceplok ama Animonsta Studios. Ni pèlem cèmèn nginclo'in orang bocah lanang nyeng namanya BoBoiBoy. Ni bocah gableg ungkulan nyeng didasarin ama unsur alam. Bareng ama dia punya kerucil-kerucil, dia pada ngeja atu barung èn ongkod-ongkod nyelametin bumi deri wujud asing punya anceman bakal nyoba nyetèr bumi.

Asal-muasal ni pèlem cèmèn nyeng judulnya *BoBoiBoy*, gableg tiga usum , nyeng ada diumrupin deri Maret 2011 ampé Juni 2016. Terusannya, disusulin ama dia punya pèlem perdananya, ** nyeng uda diumrupin tanggal 3 Maret 2016.

Hatu rèndèngan anyar nyeng judulnya *[[BoBoiBoy Galaxy]]* entu jadi lanjutan deri rèndèngan mula èn pèlemnya nyeng mulain diumrupin pas usum perdananya deri Nopèmber 2016 ampé Juli 2018. Abis usum perdana *BoBoiBoy Galaxy*, pèlem kedua, *[[BoBoiBoy Movie 2]]* diumrupin tanggal 8 Agustus 2019. Nginclo'in pèlem kedua, Animonsta nongtodin usum kedua *[[BoBoiBoy Galaxy]]* dalem bentuk cerita cèmèn (*komik*) nyeng mulain taon 2020, dilantaranin ama tu penongtodan dalem asil pèlem èn rèndèngan *[[Mechamato]]* nyeng gableg dalem rèndèngan pèlem nyeng sama.

Dia pada punya penongtodan ogè' dah ngumumin dalem sidang Krea8if 2020, pèlem ketiga *BoBoiBoy* lagi disiapin èn umrupannya dijadwalin taon 2022, cuman dientarin. Masing dalem tu ihwal, Animonsta ngelanjutin ungkulan bakal nongtodin *BoBoiBoy Galaxy* usum kedua dalem bentuk rèndèngan gambar gerak.

## Penongtodan
*BoBoiBoy* tu bikinan perdana Animonsta Studios Sdn. Bhd., atu serèkat gambar gerak nyeng dikokoin taon 2009 ama Nizam Razak bareng dia punya kongcoan tiga nyeng sèjènnya: Safwan Abdul Karim, Anas Abdul Aziz, èn Kee Yong Pin abis dia pada ninggalin Les' Copaque Production.

Engehan deri ni ceritra nangselin pada atu mahluk asing nyeng kenyadikan ama gahwah namanya Adu Du nyeng lagi ngara ke bumi. Perobaan kecit dah dikeja lantaran dibandingin ama gahwah, biji cokelat malahan nyeng dipèngènin. Tu perobaan dijuntrungin ama dia pada punya pelampang Pèsbuk nyeng dilantaranin ama rasa gahwa nyeng getir èn dekatan ama ruhnya bocah-bocah punya lantaran.

Ni pèlem cèmèn punya rèndèngan pèlem diumrupin dalem dua pèrsi basa, nya'entu pèrsi basa Melayu Malésia ama basa Inggeris, masing-masing bakal pasaran tempatan èn antèrobangsa. Ni pèrsi dua-duanya paké kabèhan pelakon nyeng soranya pada béda. Dalem pèrsi basa Melayu Malésia, tukang omong sora tu dicomot deri tukang omong soranya *[[Upin & Ipin]]*, Nur Fathiah Diaz, nyeng dicomot bakal ngomong sora abed utamanya, BoBoiBoy. Ni rèndèngan abis dengen tiga usum nyeng diinclo'in ama lanjutannya, *[[BoBoiBoy Galaxy]]*, nyeng mulain umrup tanggal 25 Nopèmber 2016.

## Punggelan

### Usum 1 (2011–2012)
Usum perdana gablegin 13 punggelan èn hatu punggelan buntutan. Mula-mulanya diumrupin di ari Ahad, 13 Maret 2011 di TV3. Mula-mulanya diumrupin di Disney Channel Asia tanggal 11 Juni 2011 èn di NTV7 mulain bulan Méi 2013.  Alkisah dimulain ama abed utama, BoBoiBoy nyeng lagi hijrah ke ruma dia punya engkong, Tok Aba di pulo Rintis bakal perèi sekola. Barengan ama tu wayah, Adu Du, mahluk asing deri planit Ata Ta Tiga lagi ngara ke bumi bakal jadi sumber ungkulan. Di nemuin cokelat cenggableg di bumi bakal sumber ungkulan nyeng paling top markotop, nyeng uda longit deri dia punya planit kira-kira tiga pulu rèbu taon sudah. Adu Du kepèngèn boléin kabèhan cokelat bakal dia sendèwèk bagèn ngeja dia jadi palawan di planitnya. Bakal mancènin dia punya sat-setnya asian, dia kudu boléin pertulungan deri hatu *Power Sfera* (Ochobot). Takanu, kejadian nyeng diogahin kejadian juga' èn mariannya BoBoiBoy tuh nyeng boléin Ochobot. Terusannya, Ochobot masiin berapa kekuatan bakal BoBoiBoy, èn kerucil-kerucilnya, Ying, Yaya, èn Gopal.

Saben punggelan diumrupin selama 22 menit. Lantaran kebekènan ni pèlem cèmèn, Animonsta Studios dah nongtodin punggelan buntutat dengen babak lanjutan tanggal 1 Jenuari 2012.

### Usum 2 (2012–2013)
Usum kedua gablegin 13 punggelan nyeng mulain deri ari Ahad, 27 Méi 2012 di TV3.

Di ni usum, BoBoiBoy mulain babak anyar dalem dia punya keidupan abis pindah ke Pulo Rintis bakal ngamprog balik ama Tok Aba, Gopal, Ying, èn Yaya. Ceritra dalem ni musim ngamplekin ceritra BoBoiBoy  èn kerucil-kerucilnya punya keidupan di Sekola Dasar Pulo Rintis. BoBoiBoy gè' dah boléin hatu kongco anyar, Fang di tu sekola anyarnya.

Fang atawa *Budak Misteri* mulain dikenalin di usum 1 dalem punggelan buntutan lanjutan. Dalem punggelan buntutan usum 2, BoBoiBoy punya kerucil-kerucil bareng sama Fang begubed ama mahluk asing nyeng gablegin kekuatan namanya Ejo Jo nyeng nyopèt kabèhan dia pada punya jem ungkulan, selaèn Fang èn BoBoiBoy, bakal matiin dia, Fang maké kabèhan kekuatan nyeng dia gablegin.

### Usum 3 (2013–2016)
Usum ketiga gablegin 26 punggelan, mulain diumrup bulan Nopèmber 2013 ampé Juni 2016.

Dalem ni usum, BoBoiBoy bugujeng ama Ejo Jo èn Adu Du kongcoan ama BoBoiBoy cuman dia berobah abed jadi jahat lagi lantaran dia punya ema'. BoBoiBoy gè' boléin kekuatan unsur api èn aèr nyeng anyaran.

Ni entu usum perdana nyeng diangkat di YouTube duluan sebelon diumrupin di tipi. Ni gè' usum perdana nyeng ngerobah lagu latar deri "BoBoiBoy, Superhero Kita!" jadi "Jagalah Bumi" dalem usum 3, punggelan ke-20.

### ''BoBoiBoy: The Movie'' (2016)

Pèlem perdana bakal ni rèndèngan pèlem, *BoBoiBoy: The Movie* ditayangin tanggal 3 Maret 2016 di Malésia, 18 Maret di Singapur, èn 13 April 2016 di Indonésia. Rèntètan kejadian di usum 3, ni pèlem ngeja BoBoiBoy ama kerucil-kerucilnya ngayeng di *pulo Misteri* nyeng dijedogin ama bola kekuatan nyeng ora dinyahoin. Ochobot diculi ama amprogan musu anyar nyeng disebut Tengkotak, nyeng gableg dedengkot namanya Bora Ra nyeng lagi nyari bola kekuatan jaman ki benèn namanya Klamkabot. Dengen ongkos gotiaw ringgit, ni pèlem waroan nyeng baè' èn berasil besetèr lantaran boléannya nyeng ampé 20 tiaw  ringgit.

### ''BoBoiBoy Galaxy Musim 1'' (2016–2018)

*BoBoiBoy Galaxy* nya'entu nama mulanya bakal *BoBoiBoy*. Usum perdananya mulain tanggal 25 Nopèmber 2016 ampé 21 Juni 2018. Ni rèndèngan pèlem anyar tu lanjutan deri rèndèngan pèlem *BoBoiBoy* èn *BoBoiBoy: The Movie*. Ni ngasiin tangselan bakal lakon nyeng dasarnya deri ayengan, nyeng jumblahnya ada 24 punggelan.

Lantaran dinamain ulang, BoBoiBoy mula-mulanya dikeja paké kekuatan trap 1 èn musti bisain 7 unsur dulu (kilap, angin, tana, api, aèr, daon, ama cahaya) sebelon bisa naèk ke kekuatan trap 2. Sebagé penjembarannya deri ni rèndèngan, BoBoiBoy gè' gableg mecah jadi banyakan nyeng sebelonnya cuman 3, wayah gini jadi 5 takanu 7, dia punya keboléan dah diumrupin duluan dalem pèlem perdananya.

### ''BoBoiBoy Movie 2'' (2019)
Abis *BoBoiBoy: The Movie*, Animonsta Studios mikir bakal ngasilin dua pèlem BoBoiBoy nyeng laènnya, di mana Nizam Razak ngomong kalo dia pada dah gableg gagasan bakal pèlem keduanya. Tu ditongtodin tanggal 8 Agustus 2019 di Malésia, Indonésia, Singapur, èn Bruné Darussalam Terus ditongtodin di Piètnam tanggal 30 Agustus 2019.

Abis nyeng dilakonin dalem BoBoiBoy Galaxy, BoBoiBoy èn kerucil-kerucilnya beradepan ama orang jahat jaman ki benèn nyeng dah bangkot Retakka nyeng pèngèn nyomot kabèh-kabèhan kekuatan nyeng digablegin ama BoBoiBoy. Bareng ama Hang Kasa, nyeng bisain kekuatan trap 3 tana, hablur, èn ada punya kekuatan bakal gabungin berapa unsur jadi hatu bentuk nyeng disebut gabungan unsur. Tulad ni gabungan unsur diceplok dalem pèlem di mana BoBoiBoy Blaze èn BoBoiBoy Ès gabungan jadi BoBoiBoy FrostFire; terus BoBoiBoy Lindu èn BoBoiBoy Ès gabungan jadi BoBoiBoy Glasier; èn terakir, BoBoiBoy Halilintar èn BoBoiBoy Solar gabungan jadi BoBoiBoy Supra.

### ''BoBoiBoy Galaxy Usum 2'' (2020–2023; 2023–kini)

Lanjutan deri BoBoiBoy, *[[BoBoiBoy Galaxy]]* dah dianyarin ama usum kedua nyeng jadi usum kelima bakal kabèhan rèndèngan BoBoiBoy. Rèndèngan ni ceritra cèmèn bakal ngeja orang nyeng baca nganyeng bareng BoBoiBoy ama kerucil-kerucilnya bakal boléin kekuatan unsur anyar, serènta bejubel ama musu nyeng baru. Saben penjebrolan ni ceritra cèmèn BoBoiBoy Galaxy usum 2 dibarengin ama 48 sampul gambar warna-warni. Penjebrolan perdana dah mulain dijebrol tanggal 16 Maret 2020 èn abis dengen penjebrolan ke-27 tanggal 21 April 2023 (liwat buku) èn 25 April 2023 (liwat dalem jala). Taon 2023, Monsta bakal nongtodin gambar cèmèn BoBoiBoy Galaxy usum 2 abis 27 penjebrolan ceritra cèmèn kabèhan ditongtodin.

Nizam Razak ngomong kalo ni rèndèngan ceritra cèmèn bulanan anyar nengerin awalan *[[Dunia Power Sphera]]*, hatu *alam nyatu* nyeng bakal gabung-gabungin macem-macem banda-banda Monsta, kaya' BoBoiBoy, Mechamato, èn palawan anyar nyeng engkéannya.

Pada Monsta CON 2023, jadwalnya disingkap tanggal 3 Désèmber 2023. Nur Fathiah Diaz liwat akuran (*kanal*) YouTube Monsta, Netflix, èn TV9, selaènnya ditayangin di Astro Ceria Selalu RTV, terus tayangan langsung di Sooka èn Astro On Demand.

## Abed

### Tukang ngomong sora
* Nur Fathiah Diaz sebagé BoBoiBoy
* Nur Sarah Alisya Zainal Rashid sebagé Yaya
* Yap Ee Jean sebagé Ying
* Dzubir Mohammed Zakaria sebagé Gopal
* Wong Wai Kay sebagé Fang
* Muhammad Fathi Diaz sebagé Ochobot
* Anas Abdul Aziz sebagé Tok Aba, Adu Du, Probe, Pakcik Kumar, Pakcik Mat, èn Raksasa Tidur
* Nizam Razak sebagé Papa Zola
* Harris Alif sebagé Kapten Kaizo

## Umrupan

## Ruju'an

## Sènggètan luar
* 
* 
* 
* 
*